बाबरी विध्वंस मामले में सीबीआई की विशेष अदालत से भाजपा के वरिष्ठ नेता लाल कृष्ण आडवाणी, मुरली मनोहर जोशी और उमा भारती को जमानत मिल गयी है. आज मंगलवार का यह दिन भाजपा के वरिष्ठ नेता लाल कृष्ण आडवाणी, सांसद मुरली मनोहर जोशी, उमा भारती, विनय कटियार, साध्वी ऋतंभरा और विष्णु हरि डालमिया के साथ करीब 11 नेता लखनऊ स्थित सीबीआई की विशेष अदालत में पेश हुए. बताया जा रहा है कि भाजपा के ये सभी वरिष्ठ नेता उत्तर प्रदेश के मुख्यमंत्री योगी आदित्यनाथ से भेंट करने के बाद सीबीआई की विशेष अदालत में पेश हुए. बताया यह भी जा रहा है कि भाजपा के इन वरिष्ठ नेताओं के साथ कुल 13 आरोपियों को अदालत की ओर से 50-50 हजार रुपये के निजी मुचलके पर जमानत दी गयी है.